ddrg/super_eurlex huggingface dataset:
(7)

Standard ES-TRIN 2021/1 določa enotne tehnične zahteve, ki so potrebne za zagotovitev varnosti plovil za celinsko plovbo. Vključuje: določbe v zvezi z ladjedelništvom ter opremljanjem plovil za celinsko plovbo in opremo za ta plovila; posebne določbe glede določenih kategorij plovil, kot so potniška plovila, potiskani sestavi in kontejnerska plovila; določbe glede opreme za sistem samodejnega prepoznavanja; določbe glede identifikacije plovil; obrazec spričeval in registra; prehodne določbe; in navodila za uporabo tehničnega standarda. Preskuševalni standard za celinski AIS 2021/3.0 določa operativne in tehnične zahteve, preskuševalne metode in pričakovane rezultate preskušanj za opremo AIS na plovilih, ki plujejo po celinskih plovnih poteh.
(i)

oprostitev plačil davka za male davkoplačevalce v okviru sheme plačil davka v pavšalnem znesku za mala podjetja (KATA) na področju 26 dejavnosti za obdobje od marca do junija 2020, kot je določeno v členu 5 „Uredbe vlade št. 47/2020. (III. 18.)“ (kakor je bila spremenjena), in sicer za del izdatkov, povezanih s podporo samozaposlenim osebam in podjetjem z enim zaposlenim;
(3)

Svet je 18. februarja 2019 sprejel sklepe, v katerih je pozdravil sprejetje Stockholmskega sporazuma in soglasno sprejetje RVSZN 2451 (2018) in 2452 (2019). Sve je vse strani vnovič pozval, naj olajšajo dobavo trgovskih zalog, vključno z gorivom, in opozoril, da je delovanje pristanišča v Hodeidi, poleg pristanišč v Salifu in Ras Isi, izrednega pomena za preživetje milijonov Jemencev in Jemenk. Vnovič je potrdil podporo UNVIM, da bi zagotovili neprekinjen pritok trgovskega blaga v Jemen ob polnem spoštovanju vseh zadevnih RVSZN.
(1)

Svet je 10. decembra 2019, 20. januarja 2020, 3. februarja 2020 in 26. marca 2020 sprejel sklepe (EU) 2019/2157 (1), (EU) 2020/102 (2), (EU) 2020/144 (3), (EU) 2020/511 (4) o imenovanju članov in nadomestnih članov Odbora regij za obdobje od 26. januarja 2020 do 25. januarja 2025. Svet je 8. junija 2020 sprejel Sklep (EU) 2020/766 o imenovanju članov in nadomestnih članov Odbora regij za obdobje od 1. februarja 2020 do 25. januarja 2025 (5). Svet je 30. julija 2020 sprejel dodatni sklep (EU) 2020/1153 o imenovanju članov in nadomestnih članov Odbora regij (6).
(1)

Trenutna prizadevanja Unije za mir in varnost na afriški celini v okviru mirovne pomoči za Afriko bi se morala nadaljevati do konca junija 2021 ali do izteka veljavnosti Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi (2), kakor je bil nazadnje spremenjen (v nadaljnjem besedilu: Sporazum o partnerstvu AKP-EU), kar nastopi prej.
(7)

Shema skrajšanega delovnega časa, ki se uporablja od 15. junija 2020 do 15. oktobra 2020 v vseh podjetjih, z izjemo letalske industrije, za katero obstaja možnost podaljšanja do konca leta 2020, je bila uvedena na podlagi „Zakona 4690/2020“ (4), ki je naveden v prošnji Grčije z dne 6. avgusta 2020. Upravičena podjetja so tista, ki so zabeležila zmanjšanje prometa za najmanj 20 %, ukrep pa omogoča zmanjšanje števila delovnih ur zaposlenih do 50 % na teden pod pogojem, da se delovno razmerje ohrani. Država je od 15. junija 2020 do 30. junija 2020 krila 60 % neto prihodkov zaposlenega in 60 % prispevkov delodajalca za socialno varnost v zvezi z neopravljenimi urami. Od 1. julija 2020 država krije 100 % prispevkov delodajalca in delojemalca za socialno varnost v zvezi z neopravljenimi urami, poleg 60 % neto prihodka zaposlenih za neopravljene ure.
(3)

Po pogajanjih sta se Unija in lokalna vlada Ferskih otokov dogovorili za spremembo nekaterih določb protokolov k Sporazumu, in sicer Protokola 1 o tarifni obravnavi in dogovorih, ki veljajo za nekatere ribe in ribiške proizvode, sproščene v prosti promet v Skupnosti ali uvožene na Ferske otoke, in Protokola 4 o posebnih določbah, ki veljajo pri uvozu nekaterih kmetijskih proizvodov, ki niso našteti v Protokolu 1. Cilj teh sprememb je razširiti obseg dostopa do trga za obe pogodbenici za izbrane proizvode.
(a)

Komisija zagotovi, da (je) odobritev v imenu Unije: — v interesu Unije, — podpira cilje, ki jih želi Unija doseči v okviru svoje politike varnosti letalstva in trgovinske politike, — upošteva interese proizvajalcev, trgovcev in potrošnikov v Uniji, — ni v nasprotju s pravom Unije ali mednarodnim pravom, — če je ustrezno, spodbuja izboljšanje kakovosti izdelkov civilnega letalstva z uspešnejšim odkrivanjem goljufivih in zavajajočih praks, — če je ustrezno, namenjena približevanju standardov za izdelke civilnega letalstva, — če je ustrezno, ne ovira inovacij in — če je ustrezno, spodbuja trgovino z izdelki civilnega letalstva, ter
(4)

Danska je v skladu s členom 5 Direktive 91/676/EGS pripravila program v obliki Izvršilne odredbe št. 760 z dne 30. junija 2019 o okoljski uredbi o živinoreji ter shranjevanju in uporabi gnojil, Zakona št. 338 z dne 2. aprila 2019 o uporabi gnojil v kmetijstvu in ukrepih za zmanjševanje količine hranilnih snovi, kakor je bil spremenjen, Izvršilne odredbe št. 762 z dne 29. julija 2019 o uporabi gnojil v kmetijstvu med programskim obdobjem 2019/2020, in Izvršilne odredbe št. 66 z dne 28. januarja 2020 o ukrepih za zmanjševanje količine hranilnih snovi in ukrepih, povezanih s kmetijstvom, v kmetijstvu med programskim obdobjem 2020/2021. Poleg navedenih ukrepov Danska od leta 2019 izvaja ciljno uredbo v skladu z Zakonom št. 338 z dne 2. aprila 2019 o uporabi gnojil v kmetijstvu in ukrepih za zmanjševanje količine hranilnih snovi, kot je bil spremenjen. Poleg tega danska zakonodaja v skladu z Zakonom št. 256 z dne 21. marca 2017 o živinoreji in uporabi gnojil ter Odredbo št. 865 z dne 23. junija 2017 o živini, namenjeni komercialni uporabi, živinskem gnoju, siliranju itd., ki je zdaj Odredba št. 760 z dne 30. julija 2019, vključuje splošno uredbo o fosforju.
(9)

Ob upoštevanju razlik, priglašenih v skladu s Sklepom (EU) 2018/2027, so bile zahteve glede spremljanja, poročanja in preverjanja, ki so določene v zvezku IV Priloge 16 in so se začele uporabljati s 1. januarjem 2019, vključene v pravo Unije z izvedbenima uredbama Komisije (EU) 2018/2066 (6) in (EU) 2018/2067 (7) ter Delegirano uredbo Komisije (EU) 2019/1603 (8). V skladu z navedenimi uredbami se bodo podatki o emisijah v zvezi z emisijami med pilotno fazo zbirali in predložili sekretariatu ICAO.
(2)

Po izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (Euratom) ter v skladu s členom 50(3) Pogodbe o Evropski uniji, ki se uporablja za Euratom na podlagi člena 106a Pogodbe o ustanovitvi Evropske skupnosti za atomsko energijo, in v skladu s členom 7(1) Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (2) so se sprostila tri mesta članov odbora, ki jih je imenovalo Združeno kraljestvo Velika Britanija in Severna Irska, in sicer Franka BRISCOEA, Martina MURRAYA in Fione RAYMENT. Za preostalo obdobje do izteka teh mandatov bi bilo zato treba imenovati tri nove člane –
(4)

Odbor strokovnjakov za tehnična vprašanja je na podlagi točke (b) člena 20 § 1 COTIF in v skladu s členom 6 Dodatka F (APTU) med drugim pristojen za sprejetje ali spremembo enotnih tehničnih predpisov za tovorne vagone, označevanje vozil in hrup tirnih vozil. V skladu s členom 13 §§ 1, 4 in 5 Dodatka G (ATMF) je Odbor strokovnjakov za tehnična vprašanja pristojen tudi za sprejemanje sklepov o vzpostavitvi ali spremembi, združitvi ali umiku nacionalnih registrov vozil. Nazadnje je Odbor strokovnjakov za tehnična vprašanja v skladu s členom 15 § 2 Dodatka G (ATMF) pristojen za sprejetje in spremembo pravil za podeljevanje spričeval subjektom, zadolženim za vzdrževanje, in revizijo navedenih subjektov.
SKLEP SVETA

z dne 25. maja 2020

o sprejetju stališča Sveta o predlogu spremembe proračuna Evropske unije št. 4 za proračunsko leto 2020

(2020/C 178 I/01)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti členom 106a Pogodbe,

ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) in zlasti člena 44 Uredbe,

ob upoštevanju naslednjega:

— proračun Unije za proračunsko leto 2020 je bil dokončno sprejet 27. novembra 2019 (2),

— Komisija je 30. aprila 2020 predložila predlog spremembe proračuna št. 4 k splošnemu proračunu za proračunsko leto 2020,

— pomembno je, da se omogoči hitro sprejetje predloga spremembe proračuna št. 4 za pomoč iz Solidarnostnega sklada Evropske unije zadevnim državam članicam, ki so jih prizadele naravne nesreče, pri čemer je treba upoštevati tudi razmere zaradi covida-19, zaradi katerih se je že povečal pritisk na finance držav članic. Zato je upravičeno, da se rok osmih tednov za obveščanje nacionalnih parlamentov, določen v členu 4 Protokola št. 1, skrajša v skladu s členom 3(3) Poslovnika Sveta –

SPREJEL NASLEDNJI SKLEP:

Edini člen Svet je stališče o predlogu spremembe proračuna Evropske unije št. 4 za proračunsko leto 2020 sprejel 25. maja 2020. Celotno besedilo je mogoče prebrati na spletišču Sveta http://www.consilium.europa.eu/ ali ga od tam prenesti.

V Bruslju, 25. maja 2020 Za Svet Predsednik G. GRLIĆ RADMAN

(1) UL L 193, 30.7.2018, str. 1.

(2) UL L 57, 27.2.2020, str. 1.
SKLEP SVETA (EU) 2020/742

z dne 29. maja 2020

o sklenitvi Sporazuma v obliki izmenjave pisem med Evropsko unijo in Islamsko republiko Mavretanijo o podaljšanju protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju, ki preneha veljati 15. novembra 2019

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 43 v povezavi s točko (a)(v) drugega pododstavka člena 218(6) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta (1),

ob upoštevanju naslednjega:

(1) V skladu s Sklepom Sveta (EU) 2019/1918 (2) je bil Sporazum v obliki izmenjave pisem med Evropsko unijo in Islamsko republiko Mavretanijo o podaljšanju protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju, ki preneha veljati 15. novembra 2019 (v nadaljnjem besedilu: Sporazum v obliki izmenjave pisem), podpisan 13. novembra 2019.

(2) Cilj Sporazuma v obliki izmenjave pisem je Evropski uniji in Islamski republiki Mavretaniji omogočiti nadaljnje sodelovanje pri spodbujanju trajnostne ribiške politike in odgovornega izkoriščanja ribolovnih virov v mavretanskih vodah ter plovilom Unije omogočiti izvajanje ribolovnih dejavnosti v teh vodah.

(3) Sporazum v obliki izmenjave pisem bi bilo treba odobriti –

SPREJEL NASLEDNJI SKLEP:

Člen 1 Sporazum v obliki izmenjave pisem med Evropsko unijo in Islamsko republiko Mavretanijo o podaljšanju protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju, ki preneha veljati 15. novembra 2019, se odobri v imenu Unije.

Člen 2 Predsednik Sveta v imenu Unije posreduje uradno obvestilo iz točke 6 Sporazuma v obliki izmenjave pisem (3).

Člen 3 Ta sklep začne veljati na dan sprejetja.

V Bruslju, 29. maja 2020 Za Svet Predsednica A. METELKO-ZGOMBIĆ

(1) Odobritev z dne 13. maja 2020 (še ni objavljeno v Uradnem listu).

(2) Sklep Sveta (EU) 2019/1918 z dne 8. novembra 2019 o podpisu v imenu Evropske unije in začasni uporabi Sporazuma v obliki izmenjave pisem med Evropsko unijo in Islamsko republiko Mavretanijo o podaljšanju protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju, ki preneha veljati 15. novembra 2019 (UL L 297 I, 18.11.2019, str. 1).

(3) Generalni sekretariat Sveta bo v Uradnem listu Evropske unije objavil datum začetka veljavnosti Sporazuma v obliki izmenjave pisem.
(7)

Predvidene spremembe zadevajo tehnične standarde in njihov cilj je zagotoviti varen in učinkovit prevoz nevarnega blaga ob upoštevanju znanstvenega in tehničnega napredka v sektorju ter razvoja novih snovi in izdelkov, ki bi lahko predstavljali nevarnost med prevozom.
(4)

Svet je 10. decembra 2019 sprejel Sklep (EU) 2019/2157 (2). Z navedenim sklepom so bili za obdobje od 26. januarja 2020 do 25. januarja 2025 imenovani člani in nadomestni člani, ki so jih predlagale češka, danska, estonska, ciprska, latvijska, luksemburška, nizozemska, avstrijska, romunska, slovenska, slovaška in švedska vlada. S Sklepom (EU) 2019/2157 so bili za isto obdobje imenovani tudi trije člani, ki jih je predlagala belgijska vlada, 21 članov in 20 nadomestnih članov, ki jih je predlagala nemška vlada, osem članov in osem nadomestnih članov, ki jih je predlagala irska vlada, 16 članov in 16 nadomestnih članov, ki jih je predlagala španska vlada, 10 članov in 14 nadomestnih članov, ki jih je predlagala italijanska vlada, štirje člani in štirje nadomestni člani, ki jih je predlagala malteška vlada, ter osem članov in osem nadomestnih članov, ki jih je predlagala finska vlada. Članov in nadomestnih članov, za katere Svet do 15. novembra 2019 ni prejel predlogov iz zadevne države članice, ni bilo mogoče vključiti v Sklep (EU) 2019/2157.
(1)

Svet je 10. decembra 2019, 20. januarja 2020 in 3. februarja 2020 sprejel sklepe (EU) 2019/2157 (1), (EU) 2020/102 (2) in (EU) 2020/144 (3) o imenovanju članov in nadomestnih članov Odbora regij za obdobje od 26. januarja 2020 do 25. januarja 2025.
(5)

V skladu z oceno Mednarodne uprave za kontrolo narkotikov se metil alfa-fenilacetoacetat (MAPA) pogosto uporablja pri nezakoniti proizvodnji amfetamina in metamfetamina. Obstajajo dokazi, da količina in obseg nezakonite proizvodnje teh narkotičnih drog in psihotropnih snovi pomeni resno nevarnost za javno zdravje ali družbeni problem, zato je upravičeno, da se metil alfa-fenilacetoacetat (MAPA) umesti pod mednarodni nadzor. Nezakonita proizvodnja amfetamina in metamfetamina pomeni znatno nevarnost za javno zdravje in družbeni problem v Uniji. Incidenti v zvezi s trgovino z metil alfa-fenilacetoacetatom (MAPA) zajemajo vse večje količine in so vse bolj pogosti, organizirane kriminalne združbe v Uniji pa amfetamin in metamfetamin nezakonito izvažajo v tretje države.
(3)

Združeno kraljestvo Velika Britanija in Severna Irska (Združeno kraljestvo) je 29. marca 2017 v skladu s členom 50 Pogodbe o Evropski uniji predložilo uradno obvestilo, da namerava izstopiti iz Evropske unije. Pogodba o Evropski uniji in Pogodba o delovanju Evropske unije se bosta za Združeno kraljestvo prenehali uporabljati z dnem, ki sledi dnevu, navedenem v členu 1(1) Sklepa Evropskega sveta (EU) 2019/1810 (2). Po izstopu Združenega kraljestva iz Evropske unije centralna banka Bank of England ne bo več nacionalna centralna banka države članice in zato tudi ne članica Evropskega sistema centralnih bank. Sklep Evropske centralne banke (EU) 2020/137 (ECB/2020/3) (3) določa uskladitev ključa za vpis kapitala ECB (v nadaljnjem besedilu: kapitalski ključ) v skladu s členom 29.3 in členom 29.4 Statuta ESCB ter z učinkom od 1. februarja 2020 uvaja nove ponderje, določene za nacionalne centralne banke v spremenjenem kapitalskem ključu (v nadaljnjem besedilu: ponderji v kapitalskem ključu).
(2)

V členu 8 Sklepa 2012/389/SZVP je določeno, da je status EUCAP NESTOR in njenega osebja, vključno z morebitnimi privilegiji, imunitetami in dodatnimi jamstvi, potrebnimi za izpolnjevanje in nemoteno delovanje EUCAP NESTOR, predmet sporazuma, sklenjenega v skladu s členom 37 Pogodbe o Evropski uniji in postopkom iz člena 218 Pogodbe o delovanju Evropske unije.
(3)

Združeno kraljestvo je zagotovilo potrebna jamstva, zahtevana v Sklepu 2011/163/EU, da bi se Združeno kraljestvo in kronsko odvisna ozemlja Guernsey, Otok Man in Jersey uvrstila na seznam v Prilogi k navedenemu sklepu po koncu prehodnega obdobja iz Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu), brez poseganja v uporabo prava Unije za Združeno kraljestvo in v njem v zvezi s Severno Irsko v skladu s členom 5(4) Protokola o Irski/Severni Irski k sporazumu o izstopu v povezavi s Prilogo 2 k navedenemu protokolu. Ob upoštevanju jamstev, ki jih je zagotovilo Združeno kraljestvo, bi bilo treba navedeno tretjo državo in kronska odvisna ozemlja vključiti v Prilogo k Sklepu 2011/163/EU.
(3)

V skladu z Uredbo (EU) št. 576/2013 sta bila pripravljena delegirani akt in izvedbeni akt, ki bosta določala zahteve v zvezi z zdravstvenim varstvom živali in izdajanjem spričeval za netrgovske premike hišnih ptic v Unijo. Vendar ta akta, ki naj bi trajno nadomestila zaščitne ukrepe, trenutno določene v Odločbi 2007/25/ES, ne bosta sprejeta pred 31. decembrom 2020, to je do datuma prenehanja veljavnosti Odločbe 2007/25/ES, ker se o nekaterih njunih določbah še razpravlja.
SKLEP KOMISIJE (EU) 2020/1802

z dne 27. novembra 2020

o spremembi navodil za uporabnike, v katerih so predstavljeni koraki, ki jih je treba opraviti za pristop k sistemu EMAS, v skladu z Uredbo (ES) št. 1221/2009 Evropskega parlamenta in Sveta o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS)

(notificirano pod dokumentarno številko C(2020) 8151)

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1221/2009 Evropskega parlamenta in Sveta z dne 25. novembra 2009 o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS), razveljavitvi Uredbe (ES) št. 761/2001 ter odločb Komisije 2001/681/ES in 2006/193/ES (1) ter zlasti člena 46(5) Uredbe,

ob upoštevanju naslednjega:

(1) V odstavku 2.4.3 Priloge I k Sklepu Komisije (EU) 2017/2285 z dne 6. decembra 2017 o spremembi navodil za uporabnike, v katerih so predstavljeni koraki, ki jih je treba opraviti za pristop k sistemu EMAS, v skladu z Uredbo (ES) št. 1221/2009 Evropskega parlamenta in Sveta o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS) (2) so opredeljene zahteve za uporabo metode vzorčenja za preverjanje organizacij z več lokacijami.

(2) V odstavku 2.4.3.3(a) navodil za uporabnike v Prilogi I k Sklepu (EU) 2017/2285 so opredeljeni sektorji, v katerih je mogoče dovoliti uporabo metode vzorčenja za preverjanje organizacij z več lokacijami (tabela 9).

(3) Odstavek 2.4.3.3(b) navodil za uporabnike opredeljuje sektorje, v katerih je uporabo metode vzorčenja za preverjanje organizacij z več lokacijami mogoče dovoliti v pilotnih projektih (tabela 10), ter določa, da lahko odbor EMAS po pilotnem projektu in na podlagi ocene pilotnega projekta priporoči, naj se sektor vključi na seznam sektorjev, v katerih je dovoljena uporaba metode vzorčenja (tabela 9).

(4) V Nemčiji sta bila izvedena pilotna projekta v sektorjih iz tabele 10: en projekt v sektorju trgovine na drobno (koda NACE 47.1) ter en projekt v sektorjih socialnega varstva z nastanitvijo (koda NACE 87) in socialnega varstva brez nastanitve (koda NACE 88). Ocena teh pilotnih projektov je bila predstavljena odboru EMAS.

(5) Odbor EMAS je na podlagi ocene pilotnih projektov priporočil vključitev teh sektorjev na seznam sektorjev, v katerih je dovoljena uporaba metode vzorčenja za preverjanje organizacij z več lokacijami (tabela 9) –

SPREJELA NASLEDNJI SKLEP:

Člen 1 Kode NACE 47.1, 87 in 88 so sektorji, v katerih se dovoli uporaba metode vzorčenja za preverjanje organizacij z več lokacijami. Ti sektorji se zato v Prilogi I k navodilom za uporabnike prestavijo iz tabele 10 v tabelo 9.

Člen 2 Ta sklep je naslovljen na države članice.

V Bruslju, 27. novembra 2020 Za Komisijo Virginijus SINKEVIČIUS Član Komisije

(1) UL L 342, 22.12.2009, str. 1.

(2) UL L 328, 12.12.2017, str. 38.
„1.

GAO Qiang

Datum rojstva: 4. oktober 1983 Kraj rojstva: Provinca Shandong, Kitajska Naslov: Soba 1102, Guanfu Mansion, ulica Xinkai 46, okrožje Hedong, Tjandžin, Kitajska Državljanstvo: kitajsko Spol: moški

Gao Qiang je vpleten v ‚Operation Cloud Hopper‘, vrsto kibernetskih napadov s pomembnim učinkom, ki izvirajo iz držav zunaj Unije in pomenijo zunanjo grožnjo Uniji ali njenim državam članicam, ter kibernetskih napadov, ki imajo pomemben učinek na tretje države. Tarča ‚Operation Cloud Hopper‘ so bili informacijski sistemi multinacionalnih družb na šestih celinah, vključno z družbami v Uniji, pri čemer je bil pridobljen nepooblaščen dostop do komercialno občutljivih podatkov, kar je povzročilo precejšnjo ekonomsko izgubo. ‚Operation Cloud Hopper‘ je izvedel akter, v javnosti znan kot ‚APT10‘ (‚Advanced Persistent Threat 10‘) (tudi ‚Red Apollo‘, ‚CVNX‘, ‚Stone Panda‘, ‚MenuPass‘ in ‚Potassium‘). Gao Qianga je mogoče povezati z APT10, med drugim zaradi njegove povezave z infrastrukturo APT10 za poveljevanje in kontrolo. Poleg tega je bil Gao Qiang zaposlen pri Huaying Haitai, ki je subjekt, uvrščen na seznam zaradi zagotavljanja podpore in omogočanja ‚Operation Cloud Hopper‘. Povezan je z Zhang Shilongom, ki je prav tako uvrščen na seznam v povezavi z ‚Operation Cloud Hopper‘. Gao Qiang je torej povezan s Huaying Haitai in Zhang Shilongom.
(3)

Z dopisom, ki ga je Komisija evidentirala 5. junija 2020, je Malta zaprosila za dovoljenje, da še naprej uporablja ukrep odstopanja, in sicer do 31. decembra 2024, ki je datum, do katerega morajo države članice sprejeti zakone in druge predpise, potrebne za uskladitev z Direktivo Sveta (EU) 2020/285 (3), ki določa enostavnejša pravila o DDV za mala podjetja in med drugim črta člen 287 Direktive 2006/112/ES, z učinkom od 1. januarja 2025.
(2)

Sklep (SZVP) 2018/1544 se uporablja do 16. oktobra 2020. Na podlagi pregleda navedenega sklepa bi bilo treba omejevalne ukrepe, določene v njem, podaljšati do 16. oktobra 2021 in posodobiti en vnos na seznamu fizičnih in pravnih oseb, subjektov ali organov iz člena 2 in 3, kot je določen v Prilogi k navedenemu sklepu.
(7)

Zato bi bilo treba do naslednje seje Stalnega odbora za rastline, živali, hrano in krmo v Prilogi k temu sklepu navesti okuženo območje v Nemčiji in določiti trajanje navedene regionalizacije.
(1)

Svet je s sklepi z dne 28. septembra 2018 (2), 15. oktobra 2018 (3), 19. novembra 2018 (4), 18. februarja 2019 (5) in 14. maja 2019 (6) imenoval člane in nadomestne člane Svetovalnega odbora za prosto gibanje delavcev (v nadaljnjem besedilu: Odbor) za obdobje od 25. septembra 2018 do 24. septembra 2020.
(9)

V letu 2019 je Komisija zbrala podatke o številnih drugih snoveh, ki bi se lahko vključile na nadzorni seznam. Upoštevala je različne vrste zadevnih informacij iz člena 8b(1) Direktive 2008/105/ES ter se posvetovala s strokovnjaki iz držav članic in skupinami deležnikov. Snovi, za katere obstaja dvom o njihovi toksičnosti ali pri katerih razpoložljive metode spremljanja niso dovolj občutljive, zanesljive in primerljive, ne bi smele biti vključene na nadzorni seznam. Sulfonamidni antibiotik sulfametoksazol in diaminopirimidinski antibiotik trimetoprim, antidepresiv venlafaksin in njegov metabolit O-desmetilvenlafaksin, skupina treh azolnih farmacevtskih izdelkov (klotrimazol, flukonazol in mikonazol) in sedmih azolnih pesticidov (imazalil, ipkonazol, metkonazol, penkonazol, prokloraz, tebukonazol, tetrakonazol) ter fungicida famoksadon in dimoksistrobin so bili opredeljeni kot primerni kandidati. Vključitev različnih farmacevtskih izdelkov je v skladu s strateškim pristopom EU k farmacevtskim izdelkom v okolju (5), vključitev dveh antibiotikov pa je prav tako v skladu z evropskim akcijskim načrtom „eno zdravje“ zoper odpornost proti antimikrobikom (6), ki podpira uporabo nadzornega seznama za „boljše poznavanje pojava in širjenja antimikrobikov v okolju“.